gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8380, del 11-09-2018 (2018/8302)

Notificació de la sentència dictada en el procediment ordinari número 112/2017.
-------------------------------------------------------------------------------

### Dades del document

Número de DOGV
:   8380

Data del DOGV
:   11-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8302


Organisme emissor
:   Jutjat de Primera Instància i Instrucció Número 1 de Quart de Poblet

Tipus de document
:   Edicte

Notificació de la sentència dictada en el procediment ordinari número 112/2017. [2018/8302]  
Procediment: procediment ordinari número 112/2017.  
De: Bankia, SA.  
Procurador: Antonio Barbero Giménez.  
Contra: Iván Hernández Gómez.  
  
En el present procediment de judici ordinari seguit a instàncies de Bankia, SA contra Iván Hernández Gómez, s'ha dictat sentència, que té l'encapçalament i la dispositiva literals següents:  
  
«Sentència número 24/2018  
Jutgessa que la dicta: Marta Espuny Sanchis.  
Lloc: Quart de Poblet.  
Data: 5 de febrer de 2018.  
  
Marta Espuny Sanchis, magistrada jutgessa titular del Jutjat de Primera Instància i Instrucció número 1 d'aquesta ciutat i el seu partit judicial, he vist les presents actuacions de procediment ordinari, seguides en aquest jutjat amb el número 112/2017, a instàncies de Bankia, SA, representada pel procurador Antonio Barbero Giménez, contra Iván Hernández Gómez, en situació de rebel·lia processal; sobre contracte de préstec, i,  
  
Dispositiva  
Estime en part la demanda interposada per Bankia, SA, representada pel procurador Antonio Barbero Giménez, contra Iván Hernández Gómez, en situació de rebel·lia processal:  
a) Es declara perdut el benefici del termini del demandat en l'amortització del préstec hipotecari, per incompliment de la seua obligació essencial del préstec;  
b) Es declara el dret de l'actora a reclamar de forma anticipada la totalitat del capital que reste per tornar de l'entregat al seu dia en concepte de préstec al deutor, més els interessos que corresponguen, més les despeses.  
Amb expressa imposició de les costes a la part demandada.  
  
Mode d'impugnació: aquesta és la meua sentència, que es notificarà a les parts en legal forma, i contra aquesta es pot interposar (art. 457 LECiv) recurs d'apel·lació en el termini de cinc dies a comptar des de la seua notificació, davant d'aquest jutjat, que resoldrà l'Audiència Provincial de València definitivament, jutjant en primera instància, que pronuncie, mane i firme.»  
I atés que el demandat, Iván Hernández Gómez, es troba en parador desconegut, expedisc aquest edicte a fi que li valga de notificació de forma deguda.  
  
Quart de Poblet, 11 de juliol de 2018.- La lletrada de l'Administració de justícia: Sonia Moya Novés.
Diari Oficial de la Generalitat Valenciana


Sumari del DOGV 8234, del 14-02-2018 (2018/1388)

RESOLUCIÓ de 12 de febrer de 2018, de la directora general d'Universitat, Investigació i Ciència, per la qual se citen les persones interessades en el procediment de drets fonamentals número 4/000012/2018 per a comparéixer en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8234

Data del DOGV
:   14-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/1388


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

RESOLUCIÓ de 12 de febrer de 2018, de la directora general d'Universitat, Investigació i Ciència, per la qual se citen les persones interessades en el procediment de drets fonamentals número 4/000012/2018 per a comparéixer en la via jurisdiccional. [2018/1388]  
La Sala Contenciosa Administrativa del Tribunal Superior de Justícia de la Comunitat Valenciana, Secció 4, ha reclamat a aquesta unitat administrativa l'expedient referit al procediment que es descriu:  
  
Referència del tribunal: procediment ordinari número 4/000012/2018.  
Recurrent: Universitat Catòlica de València Sant Vicent Màrtir.  
Interessats: pluralitat indeterminada d'interessats, en atenció a la matèria regulada.  
Descripció: recurs contenciós administratiu interposat contra la Resolució de 14 de desembre de 2017, de la Conselleria d'Educació, Investigació, Cultura i Esport, per la qual es convoquen beques per a la realització d'estudis universitaris durant el curs acadèmic 2017-2018 en les universitats de la Comunitat Valenciana.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu de referència i citar els interessats en el procediment descrit perquè puguen comparéixer com a demandats en la via jurisdiccional en el termini de cinc dies, si ho estimen convenient, per mitjà d'un escrit en la forma deguda, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció 4. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte objecte de recurs.  
  
València, 12 de febrer de 2018.- La directora general d'Universitat, Investigació i Ciència: Josefina Bueno Alonso.
Diari Oficial de la Generalitat Valenciana


Sumari del DOGV 8355, del 06-08-2018 (2018/7444)

Informació pública de l'acord de dissolució de la cooperativa i nomenament de liquidadors.
------------------------------------------------------------------------------------------

### Dades del document

Número de DOGV
:   8355

Data del DOGV
:   06-08-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/7444


Organisme emissor
:   la Cava Cooperativa Valenciana de Muro de Alcoy

Tipus de document
:   Anunci

Informació pública de l'acord de dissolució de la cooperativa i nomenament de liquidadors. [2018/7444]  
L'Assemblea General extraordinària de l'entitat La Cava Cooperativa Valenciana de Muro de Alcoy, celebrada el dia 23 de gener de 2018, amb l'assistència de tots els socis que formen la cooperativa, va adoptar, d'acord amb el que estableixen els articles 36.6 i 81 del Decret legislatiu 2/2015, de 15 de maig, del Consell de la Generalitat Valenciana, pel qual s'aprova el text refós de la Llei de cooperatives de la Comunitat Valenciana, l'acord de dissolució i nomenament dels liquidadors de la societat.  
  
València, 25 de juliol de 2018.- Els liquidadors: Pedro Joaquín Reig Sempere, Rafael Santamaría Galán i Rafael Manuel Santamaría Pérez.
Diari Oficial de la Generalitat Valenciana


Sumari del DOGV 8446, del 18-12-2018 (2018/11053)

CORRECCIÓ d'errades de la Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11288


Data del document
:   12-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Correcció d'errades

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

CORRECCIÓ d'errades de la Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional. [2018/11149]  
  
Publicada la Resolució de 30 de novembre de 2018, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2019 les subvencions a entitats locals i entitats sense ànim de lucre per a projectes d'inversió en equipament de centres d'atenció a persones amb diversitat funcional, en el Diari Oficial de la Generalitat Valenciana número 8442, de 12 de desembre de 2018, s'observa que per error no s'han inclòs els annexos que formen part d'aquesta. És per això que es procedeix a la seua correcció mitjançant la publicació d'aquests annexos.  
  
València, 12 de desembre de 2018- La vicepresidenta del Consell i consellera d'Igualtat i Polítiques Inclusives: Mónica Oltra Jarque.
Diari Oficial de la Generalitat Valenciana


Sumari del DOGV 8354, del 03-08-2018 (2018/7347)

Oferta d'ocupació pública de 2018.
----------------------------------

### Dades del document

Número de DOGV
:   8354

Data del DOGV
:   03-08-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7347


Data del document
:   18-07-2018

Organisme emissor
:   Ajuntament d'Almenara

Tipus de document
:   Anunci

Descriptors 

:   * Almenara
    * concurs administratiu

Oferta d'ocupació pública de 2018. [2018/7347]  
Per Resolució d'Alcaldia d'aquest ajuntament de data 18 de juliol de 2018, es va aprovar l'oferta d'ocupació pública corresponent a les places per a l'any 2018 que es ressenyen a continuació:  
  
Oferta ordinària  
Convocatòria promoció interna  
  
Personal funcionari:  
- 1 plaça de l'escala d'administració general, subescala administrativa: administratiu/iva. Grup de classificació C1.  
- 1 plaça de l'escala d'administració especial, subescala de serveis especials, classe policia local, escala executiva: oficial. Grup de classificació B.  
  
Oferta extraordinària  
Convocatòria procés d'estabilització d'ocupació temporal  
  
Personal laboral:  
- 1 plaça d'encarregat/ada d'obres: graduat en ESO o equivalent.  
- 2 places de peons RSU (conductors/ores): certificat escolar o equivalent.  
- 1 plaça de psicòleg/òloga de Serveis Socials: grau en psicologia o equivalent.  
- 1 plaça de treballador/a social: grau en treball social o equivalent.  
  
- 7 places d'educadors/ores infantils: grau en educació infantil, tècnic en educació infantil o equivalents.  
- 1 plaça d'animador/a sociocultural: director/a d'activitats de temps lliure educatiu infantil i juvenil o equivalent.  
- 1 plaça de cuidador/a del camp de futbol: certificat escolar o equivalent.  
- 2 places de tècnics/iques de turisme: grau en turisme o equivalent.  
  
- 2 places de netejadors/ores: certificat escolar o equivalent.  
- 1 plaça d'encarregat/ada de manteniment d'equips informàtics: graduat en ESO o equivalent.  
  
Cosa que es fa pública perquè se'n prenga coneixement i efectes, en compliment de l'article 91 de la Llei 7/1985, de 2 d'abril, reguladora de les bases de règim local; i l'article 70 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre.  
  
Almenara, 19 de juliol de 2018.- L'alcaldessa: Estíbaliz Pérez Navarro.
Diari Oficial de la Generalitat Valenciana


Sumari del DOGV 8312, del 07-06-2018 (2018/5679)

DECRET 10/2018, de 6 de juny, del president de la Generalitat, pel qual cessa, a petició pròpia, Carmen Montón Giménez com a consellera de Sanitat Universal i Salut Pública.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8312

Data del DOGV
:   07-06-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/5679


Data del document
:   06-06-2018

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria de Sanitat Universal i Salut Pública
    * legislació

DECRET 10/2018, de 6 de juny, del president de la Generalitat, pel qual cessa, a petició pròpia, Carmen Montón Giménez com a consellera de Sanitat Universal i Salut Pública. [2018/5679]  
Segons el que estableixen l'article 29.2 de l'Estatut d'Autonomia de la Comunitat Valenciana i els articles 12.1, lletra c), 29.1 i 34.2 de la Llei 5/1983, de 30 de desembre, del Consell,  
  
  
DECRETE  
  
Article 1  
El cessament, a petició pròpia, de Carmen Montón Giménez com a consellera de Sanitat Universal i Salut Pública, tot agraint-li els serveis prestats.  
  
Article 2  
Fins que es produïsca un nou nomenament de conseller o consellera de Sanitat Universal i Salut Pública, assumirà temporalment les seues funcions i competències, com a titular de la dita conselleria i com a membre del Consell, el president de la Generalitat.  
  
  
DISPOSICIÓ FINAL  
  
Única  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 6 de juny de 2018  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 8211, del 12-01-2018 (2018/202)

CORRECCIÓ d'errades de l'extracte de la Resolució de 7 de desembre de 2017, de la Direcció General d'Esport, per la qual es convoquen subvencions destinades a la millora, l'ampliació o la reparació d'instal·lacions esportives en municipis de la Comunitat Valenciana i ampliació del termini de presentació de sol·licituds.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/202


Data del document
:   27-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de l'extracte de la Resolució de 7 de desembre de 2017, de la Direcció General d'Esport, per la qual es convoquen subvencions destinades a la millora, l'ampliació o la reparació d'instal·lacions esportives en municipis de la Comunitat Valenciana i ampliació del termini de presentació de sol·licituds. [2018/202]  
  
BDNS (identif.): 374865.  
Advertit error en l'extracte de la Resolució de 7 de desembre de 2017, de la Direcció General d'Esport per la qual es convoquen subvencions destinades a la millora, l'ampliació o la reparació d'instal·lacions esportives en municipis de la Comunitat Valenciana, publicada en el Diari Oficial de la Generalitat Valenciana número 8191, de 15 de desembre de 2017, es procedeix a la seua correcció:  
  
En l'apartat primer,  
On diu:  
«- Tipus B: construcció, reforma, xicotetes actuacions de millora, ampliació o reparació d'instal·lacions esportives tradicionals i frontons en municipis de la Comunitat Valenciana. S'entén com a tals trinquets d'escala i corda, raspall, galotxa, així com frontons valencians per a qualsevol modalitat oficial de pilota valenciana.»;  
Ha de dir:  
«- Tipus B: reforma, xicotetes actuacions de millora, ampliació o reparació d'instal·lacions esportives tradicionals i frontons en municipis de la Comunitat Valenciana. S'entén com a tals trinquets d'escala i corda, raspall, galotxa, així com frontons valencians per a qualsevol modalitat oficial de pilota valenciana».  
Com a conseqüència d'aquesta correcció, s'amplia el termini de presentacions de sol·licituds fins al 31 de gener de 2018.  
  
València, 27 de desembre de 2017.- El director general d'Esport: Josep Miquel Moya Torres.
Diari Oficial de la Generalitat Valenciana


Sumari del DOGV 8419, del 08-11-2018 (2018/10247)

Extracte de la Resolució de 16 d'octubre de 2018, del rector, per la qual es convoquen ajudes per a la realització de projectes i/o activitats relacionades amb la innovació en habitatge a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8419

Data del DOGV
:   08-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10075


Data del document
:   16-10-2018

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 16 d'octubre de 2018, del rector, per la qual es convoquen ajudes per a la realització de projectes i/o activitats relacionades amb la innovació en habitatge a la Comunitat Valenciana. [2018/10231]  
BDNS (identif.): 422148.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran participar: professor PDI de l'Universitat Politècnica de València, podent haver-hi altres coautors/coorganitzadors que no complisquen aquest requisit (professors d'altres Universitats, investigadors, becaris d'investigació FPI-FPU, alumnes de doctorat, alumnes de màster). El professor PDI de la UPV actuarà com a responsable de l'activitat i sol·licitant de l'ajuda.  
  
  
Segon. Objecte  
L'objecte d'aquesta convocatòria és incentivar la realització de projectes i/o activitats relacionades amb la innovació en habitatge a la Comunitat Valenciana, a través de la concessió d'ajudes al seu finançament, sempre que acrediten el compliment dels requisits estipulats en les bases reguladores del procediment.  
  
Tercer. Bases reguladores  
Accessibles en   
http://www.upv.es/contenidos/CHABITAT/  
  
Quart. Quantia  
S'estableix que la quantia màxima de l'ajuda concedida a cada sol·licitant no podrà ser superior al 10 % del pressupost disponible (1.500,00 €). La quantia de les ajudes es fixarà en funció del nombre d'ajudes sol·licitades, de l'interès de les activitats proposades i del pressupost disponible.  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza dues setmanes més tard, 14 dies naturals després de la publicació en el DOGV.  
  
València, 16 d'octubre de 2018.- El rector: Francisco José Mora Mas.
Diari Oficial de la Generalitat Valenciana


Sumari del DOGV 8314, del 11-06-2018 (2018/5704)

CORRECCIÓ d'errades de la Llei 13/2018, d'1 de juny, de la Generalitat, de modificació de la Llei 3/1993, de 9 de desembre, de la Generalitat, forestal de la Comunitat Valenciana.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/2018/06/01/13/corrigendum/12774575/dof/vci/html**

### Dades del document

Número de DOGV
:   8314

Data del DOGV
:   11-06-2018

Secció del DOGV
:   I. DISPOSICIONS GENERALS

Número del document
:   2018/5704


Data del document
:   11-06-2018

Organisme emissor
:   Corts Valencianes

Tipus de document
:   Correcció d'errades

Correcció d'errades

 Descriptors 

:   * legislació forestal
    * pesticida
    * legislació
    * política forestal
    * reforestació
    * muntanya de l'estat
    * sanció administrativa
    * muntanya
    * vehicle de motor
    * cadastre
    * malaltia vegetal
    * lluita contra incendis

CORRECCIÓ d'errades de la Llei 13/2018, d'1 de juny, de la Generalitat, de modificació de la Llei 3/1993, de 9 de desembre, de la Generalitat, forestal de la Comunitat Valenciana. [2018/5704]  
Advertides diverses errades en el text de la Llei, 13/2018, d'1 de juny, de la Generalitat, de modificació de la Llei 3/1993, de 9 de desembre, de la Generalitat, forestal de la Comunitat Valenciana, cal efectuar les correccions següents tant en la versió valenciana com en la versió castellana del text:  
  
- En l'article 41,  
  
On diu:  
«Cal afegir lletres noves m, n, o, p i q a l'apartat 2 de l'article 72, amb el redactat següent»;  
  
Ha de dir:  
«Cal afegir lletres noves m, n, o, p i q a l'únic apartat de l'article 72, amb el redactat següent».  
  
  
- En l'article 42,  
  
On diu:  
«g) Les previstes als apartats m, n, o, p i q de l'article 72.2 d'aquesta llei»;  
  
Ha de dir:  
«g) Les previstes als apartats m, n, o, p i q de l'article 72 d'aquesta llei».


Còpia Permalink ELI
Diari Oficial de la Generalitat Valenciana


Sumari del DOGV 8397, del 04-10-2018 (2018/8822)

Citació a termini a les persones interessades en el procediment ordinari número 1/123/2018.
-------------------------------------------------------------------------------------------

### Dades del document

Número de DOGV
:   8397

Data del DOGV
:   04-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8822


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/123/2018. [2018/8822]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Valenciana, Secció 1, faig saber, que Promociones 72, Sociedad Limitada, ha interposat un recurs contenciós administratiu amb el número 1/123/2018 contra el Decret 58/2018, de 4 de maig, del Consell, publicat en el Diari Oficial de la Generalitat Valenciana número 8293, d'11 de maig de 2018, pel qual s'aprova el Pla d'acció territorial de la infraestructura verda del litoral de la Comunitat Valenciana i el Catàleg de platges de la Comunitat Valenciana sobre urbanisme i ordenació del territori.  
Cosa que es fa pública als efectes que preceptua l'article 47 de la llei d'aquesta jurisdicció, i se citen totes aquelles persones que puguen tindre interés legítim a mantindre la resolució impugnada, perquè dins del termini de 15 dies puguen personar-se de forma legal en les actuacions.  
  
València, 20 de setembre de 2018.- La lletrada de l'Administració de justícia: María Dolores Riquelme Cortado.